ኬንያ የመንግስታቱ ድርጅት አልሸባብን በአሸባሪ ድርጅትነት እንዲፈርጅ  ጥሪ ልታቀርብ ነው
ኬንያ የሶማሊያው ታጣቂ ቡድን አልሸባብ በመንግስታቱ ድርጅት የአሸባሪ ቡድኖች ስም ዝርዝር እንዲካተት ለድርጅቱ ይፋዊ ጥያቄ ለማቅረብ ማቀዷን አስታውቃለች።ይህ የገሪቱ እርምጃ  አክራሪዎችን ለመከላከል የበለጠ ትኩረት የሰጠ ነው ተብሏል፡፡እ.አ.አ በ2010 ከአልቃይዳ ጋር በኋላም ከእስላሚክ ስቴት ጋር እንደሚተባበር የገለጸው አልሸባብ እስካሁን በተመድ የአሸባሪዎች መዝገብ ላይ አልተካተተም።የመንግስታቱ ድርጅት አሸባሪነትን እንደ ዓለም አቀፍ ስጋት የሚመለከተው ቢሆንም እስካሁን በድርጅቱ የአሸባሪዎች ስም ዝርዝር ተካተው ያሉት አልቃይዳ እና በኢራቅና ሶሪያ የሚንቀሳቀሰው እስላሚክ ስቴት ብቻ ናቸው።ምንጭ፦ ዘ ኢስት አፍሪካን